צוות שופטים היה אחראי לבחירת השיר לאירוויזיון מתוך מאגר שירים שהוגשו על ידי כל מי שרצה להישלח לאירוויזיון. המועד האחרון להגשת מועמדות היה 25 בפברואר 2008. עד לסגירת ההרשמה הוגשו לרשת השידור של סן מרינו 50 שירים מכל רחבי אירופה. זמרים איטלקים רבים קיוו להשתתף באירוויזיון תחת ייצוגה של סן מרינו, כולל הצמד שייצג את איטליה באירוויזיון 1997, ז'ליס. שירים מקדם אירוויזיון של מדינות אחרות גם כן הוגשו ל-SMRTV והם כללו בין היתר את השיר "If You Never Back" ("אם לעולם לא תחזור") של הזמר האזרי אלנור חוסיינוב, ואת השיר "We Are One" ("אנחנו אחד") של הזמר המולדבי אלקה.